ધનિક કહે છે, ‘બેટા, તારું પર્સ લાવ. કદાચ ગણવામાં તારી ભૂલ થતી હશે.’ બાળકે પોકેટ આપ્યું અને બાળકને ખબર ન પડે તે રીતે તે વ્યક્તિએ થોડા પૈસા એમાં નાખી દીધા ! સંવેદનાનો જન્મ આમ થાય છે. જો આપણા જીવનમાં વિવેક પ્રગટ થાય તો પૈસામાંથી પણ સંવેદના પ્રગટ થઈ શકે, વિદ્યામાંથી પણ સંવેદના પ્રગટ થઈ શકે છે. જ્ઞાનમાંથી પણ સંવેદના પ્રગટ થઈ શકે છે. દરેક ક્ષેત્રમાં સંવેદનાનો જન્મ થાય છે અને એ અંકલે બાળકના પોકેટમાં પૈસા નાખીને વિશ્ર્વને એક મેસેજ આપ્યો કે મારાં ભાઈ-બહેનો, થોડી સંવેદના અર્જિત કરો. આ નાનકડી વાર્તાના સારરૂપે મારે તમને એ જ કહેવું છે કે સંવેદના પ્રગટ થવી જોઈએ.